नए फायर स्टेशन की जमीन नहीं ढूंढ पा रहा नगर निगम
कोटा | नगरनिगम के पास फायर स्टेशन के लिए जमीन नहीं है। शहर को 3 फायर स्टेशनों की जरूरत है। नदी पार और पटरी पार क्षेत्र में दो फायर स्टेशन खोलने के प्रस्ताव राज्य सरकार को भेजे जा चुके हैं। राज्य सरकार एक नए फायर स्टेशन के लिए बजट भी देने को तैयार हो गई है। लेकिन अब निगम को फायर स्टेशन के लिए जमीन ही नहीं मिल रही है। निगम के पास तो इन इलाकों में कोई जमीन है नहीं। यूआईटी और रीको से जमीन मांगी तो उन्होंने भी इनकार कर दिया। अब राज्य सरकार को जमीन के लिए प्रस्ताव भेजा गया है।
शहर में अभी तीन फायर स्टेशन सब्जी मंडी, श्रीनाथपुरम और भामाशाह मंडी में हैं। शहर के विस्तार के साथ-साथ नदी पार क्षेत्र के कुन्हाड़ी, नांता, बूंदी रोड पर बसी कॉलोनियों तथा पटरी पार क्षेत्र स्टेशन, रंगपुर, भदाना, सोगरिया क्षेत्रों में बसी काॅलोनियों के लिए फायर स्टेशन की जरूरत है। वर्तमान फायर स्टेशनों से इन क्षेत्रों की दूरी काफी है जिससे काफी परेशानी होती है। ऐसे में निगम ने इन क्षेत्रों के लिए फायर स्टेशन खोलने की परमिशन राज्य सरकार से मांगी थी। सरकार ने 1 फायर स्टेशन बनाने की परमिशन दे दी। स्वायत्त शासन विभाग के डायरेक्टर पवन अरोड़ा ने 21 फरवरी को नगर निगम को पत्र भेज दिया कि एक फायर स्टेशन के लिए 24 लाख रुपए सरकार ने पास कर दिए हैं। निगम निर्माण की प्रक्रिया प्रारंभ करे।
अब जमीन के लिए राज्य सरकार को लिखा पत्र: आपदाप्रबंधन समिति के अध्यक्ष अतुल कौशल ने अब विधायक प्रहलाद गुंजल और राज्य सरकार को पत्र लिखा है कि वो इन दोनों क्षेत्र में से किसी भी एक क्षेत्र में फायर स्टेशन के लिए जमीन दिलवाए। हालांकि जमीन मिलने और फायर स्टेशन बनने में समय लगेगा।
6 हजार वर्गफीट जमीन चाहिए : इसकेलिए 20x24 आकार की 2 दमकलें खड़ी करने लायक 1 गैराज, एक आफिस, टायलेट आदि बनाना है। इसके लिए निगम को करीब 6 हजार वर्गफीट की जमीन चाहिए।
रीकोदे रहा औद्योगिक क्षेत्र में जमीन : रीकोने निगम को औद्योगिक क्षेत्र में जमीन देने के लिए कहा है, लेकिन निगम को वहां फायर स्टेशन नहीं खोलना है। वहां का काम भामाशाहमंडी फायर स्टेशन से चल रहा है।
hin_Deva hin_Deva hin_Deva hin_Deva hin_Deva hin_Deva